section_heading: Nastavnički rad
paragraph_text: Bio je i nastavnik i profesor; završio je najprije Pedagošku akademiju, zatim Filozofski fakultet (hrvatski jezik i književnost, ruski jezik i književnost), a 1974. među prvima je diplomirao novinarstvo na Fakultetu političkih znanosti. Bio je novinar i prevoditelj (sa slovenskog i makedonskog). Ostao je u lijepoj uspomeni mnogim učenicima V. gimnazije i Farmaceutske škole u Varšavskoj ulici u Zagrebu zbog posebnog pristupa nastavi hrvatskog jezika i zanosnih predavanja.